**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES ĀRKĀRTAS**

**SĒDES PROTOKOLS Nr. 12**

2024. gada 5. jūlijā

Sēde notiek videokonferences platformā zoom.

Sēdes norise tiek fiksēta audiovizuālajā ierakstā.

Sēde sasaukta plkst. 9.00

Sēdi atklāj plkst. 9.00

**Sēdi vada**: domes priekšsēdētājs Agris Lungevičs.

**Protokolē**: lietvedības nodaļas vadītāja Dace Cipule.

**Sēdē piedalās deputāti:**

Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Gatis Teilis, Guntis Klikučs, Iveta Peilāne, Sandra Maksimova, Valda Kļaviņa, Zigfrīds Gora.

**Sēdē nepiedalās deputāti:**

Arvīds Greidiņš, Gunārs Ikaunieks, Kaspars Udrass, Māris Olte, Rūdolfs Preiss, Vita Robalte - attaisnotu iemeslu dēļ.

**Sēdē piedalās:**

Administrācijas darbinieki: Uģis Fjodorovs – pašvaldības izpilddirektors, Artūrs Leimanis – informācijas tehnoloģiju speciālists, Laura Kovtuna – sabiedrisko attiecību speciāliste, Liene Ankrava – finanšu nodaļas vadītāja, Evita Zāle -juridiskās un personāla nodaļas vadītāja.

Sēdes vadītājs Agris Lungevičs iepazīstina ar Madonas novada pašvaldības Domes ārkārtas sēdes darba kārtību.

**DARBA KĀRTĪBĀ:**

**1. Par Pašvaldības iepirkumu komisijas locekļa apstiprināšanu iepirkumu procedūrās**

*ZIŅO: Uģis Fjodorovs*

**2. Par Madonas novada pašvaldības 2023. gada publiskā pārskata apstiprināšanu**

*ZIŅO: Uģis Fjodorovs*

**1. Par Pašvaldības iepirkumu komisijas locekļa apstiprināšanu iepirkumu procedūrās**

*ZIŅO: Uģis Fjodorovs*

Publisko iepirkumu likuma 24.panta trešā daļa paredz to, ka Pasūtītājs izveido iepirkuma komisiju vismaz triju locekļu sastāvā. Ja iepirkuma paredzamā līgumcena ir lielāka par 1 000 000 *euro*, pasūtītājs izveido iepirkuma komisiju vismaz piecu locekļu sastāvā.

Uz lēmuma pieņemšanas brīdi norisinās un tiek plānotas šādas iepirkumu procedūras, kur paredzamā līgumcena ir noteikta lielāka par 1 000 000 euro:

1. “Ielu pārbūve Madonas novadā”;
2. “Degvielas piegāde Madonas novada pašvaldības iestāžu un kapitālsabiedrību vajadzībām”;
3. “Būvprojekta izstrāde, autoruzraudzība, būvniecība divām divu dzīvokļu vienstāvu dzīvojamajām mājām, kas paredzētas ģimeniskai videi pietuvināta ilgstošas aprūpes pakalpojuma sniegšanai pensijas vecuma personām”;
4. “Projektēšana, autoruzraudzība un būvdarbi Madonas novada pašvaldības izglītības iestāžu infrastruktūras uzlabošanai Ērgļu un Lubānas vidusskolās”.

Līdz ar to iepirkumu komisijas sastāvā šajās iepirkumu procedūrās ir jābūt vismaz 5 komisijas locekļiem.

Ņemot vērā to, ka ar Pašvaldības iepirkumu komisija darbojas nepilnā pastāvīgo komisijas locekļu sastāvā – 4 komisijas locekļi, priekšlikums augstāk norādītajās iepirkuma procedūrās kā piekto komisijas locekli apstiprināt Madonas novada Centrālās administrācijas Juridiskās un personāla nodaļas vadītāju Evitu Zāli, ņemot vērā amata pretendenta profesionālo kvalifikāciju, kompetenci, pieredzi, spēju objektīvi izvērtēt iepirkumu jomas jautājumus pašvaldībā. Saskaņā ar Publisko iepirkumu likuma 24. panta pirmo daļu, lai pārliecinātos par iepirkumu komisijas locekļu amata pretendentu tiesībām ieņemt šo amatu, pašvaldība ieguva informāciju publikāciju vadības sistēmā un pārliecinājās, ka pretendentam nav atņemtas tiesības ieņemt valsts amatpersonas amatus, kuru pienākumos ietilpst lēmumu pieņemšana publisko iepirkumu un publiskās un privātās partnerības jomā, kā arī iepirkumu līgumu, vispārīgo vienošanos, partnerības iepirkuma līgumu vai koncesijas līgumu noslēgšanai.

Pamatojoties uz 16.08.2021. pārjaunojuma līgumu Nr.2.4.12.3/22/47 pie 01.08.2005. darba līguma Nr.131/05, Evita Zāle tiek nodarbināta par Madonas novada pašvaldības iestādes “Madonas novada Centrālā administrācija” Juridiskās un personāla nodaļas vadītājas amatā. E. Zāles amata pienākumi ir noteikti ar E. Zāli noslēgtā pārjaunojuma līguma amata aprakstā, kas ir noslēgtā darba līguma sastāvdaļa.

E. Zāle ar Madonas novada pašvaldības domes 24.02.2022. lēmumu Nr. 112 (protokols Nr. 4, 5. p.) saņēmusi atļauju savienot Madonas novada pašvaldības Administratīvo aktu strīdu komisijas locekles amatu, Darījumu ar lauksaimniecības zemi izvērtēšanas komisijas priekšsēdētājas vietnieces amatu, Madonas novada vēlēšanu komisijas priekšsēdētājas amatu un Madonas novada Centrālā administrācija” Juridiskās un personāla nodaļas vadītājas amatu.

Evita Zāle kā pašvaldības iepirkumu komisijas locekle likuma “Par interešu konflikta novēršanu valsts amatpersonu darbībā” (turpmāk – Likums) 4. panta otrās daļas izpratnē ir valsts amatpersona.

Likuma 6. pants nosaka, ka *valsts amatpersonai ir atļauts savienot valsts amatpersonas amatu ar citu amatu, uzņēmuma līguma vai pilnvarojuma izpildi, ja šajā likumā vai citā normatīvajā aktā nav paredzēti valsts amatpersonas amata savienošanas ierobežojumi.* Turklāt, ja Likumā nav noteikti stingrāki ierobežojumi, valsts amatpersonai ir atļauts savienot savu valsts amatpersonas amatu ne vairāk kā ar diviem citiem algotiem vai citādi atlīdzināmiem amatiem citās valsts vai pašvaldību institūcijās. Amatu savienošana pieļaujama, ja tā nerada interešu konfliktu, nav pretrunā ar valsts amatpersonai saistošām ētikas normām un nekaitē valsts amatpersonas tiešo pienākumu pildīšanai.

Speciālie amata savienošanas ierobežojumi pašvaldības iepirkumu komisijas loceklim kā valsts amatpersonai ir noteikti Likuma 7. panta sestās daļas 2. punktā, kur norādīts, ka minētā amatpersona var savienot valsts amatpersonas amatu tikai ar citu amatu, uzņēmuma līgumu, pilnvarojuma izpildi vai saimniecisko darbību individuālā komersanta statusā vai reģistrējoties Valsts ieņēmumu dienestā kā saimnieciskās darbības veicējam saskaņā ar likumu "Par iedzīvotāju ienākuma nodokli", ja šī savienošana nerada interešu konfliktu un ir saņemta attiecīgās publiskas personas iestādes vadītāja vai viņa pilnvarotas personas rakstveida atļauja.

Pašvaldību likuma 10. panta pirmajā daļā noteikts, ka dome ir tiesīga izlemt ikvienu pašvaldības kompetences jautājumu, turklāt tikai domes kompetencē ir noteikt kārtību, kādā tiek iecelti vai ievēlēti pašvaldības pārstāvji citu publisku personu izveidotajās vai pašvaldības un citu publisku personu kopīgajās komitejās, komisijās, konsultatīvajās padomēs un darba grupās, līdz ar to secināms, ka Madonas novada pašvaldības dome ir institūcija, kas saskaņā ar Likuma 7. panta sestās daļas 2. punktu ir kompetenta sniegt atļauju savienot valsts amatpersonas amatu.

Likuma 8.1 panta ceturtā prim daļa paredz, ja amatpersona (institūcija), kas ieceļ, ievēlē vai apstiprina personu valsts amatpersonas amatā, ir tā pati, kura saskaņā ar šā likuma 7. panta attiecīgās daļas noteikumiem lemj par atļauju savienot valsts amatpersonas amatu ar citiem amatiem, pamatojoties uz personas sniegto informāciju, jautājumu par atļauju savienot amatus izlemj, arī ieceļot, ievēlot vai apstiprinot personu attiecīgajā amatā. Šādā gadījumā nav nepieciešamas citas atļaujas attiecīgo amatu savstarpējai savienošanai. Likuma 8.1 piektajā daļā minētos jautājumus izvērtē un atspoguļo lēmumā par iecelšanu, ievēlēšanu vai apstiprināšanu amatā.

Pamatojoties uz Publisko iepirkumu 24. panta trešo daļu, ievērojot likuma “Par interešu konflikta novēršanu valsts amatpersonu darbībā” 7. panta sestās daļas 2. punktu, 8.1 panta 41. daļu, Administratīvā procesa likuma 67. pantu, atklāti balsojot**: PAR – 13** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Gatis Teilis, Guntis Klikučs, Iveta Peilāne, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Apstiprināt kā Pašvaldības iepirkumu komisijas locekli Evitu Zāli, [..], šādās pašvaldības iepirkumu procedūrās:
   1. “Ielu pārbūve Madonas novadā”;
   2. “Degvielas piegāde Madonas novada pašvaldības iestāžu un kapitālsabiedrību vajadzībām”;
   3. “Būvprojekta izstrāde, autoruzraudzība, būvniecība divām divu dzīvokļu vienstāvu dzīvojamajām mājām, kas paredzētas ģimeniskai videi pietuvināta ilgstošas aprūpes pakalpojuma sniegšanai pensijas vecuma personām”;
   4. “Projektēšana, autoruzraudzība un būvdarbi Madonas novada pašvaldības izglītības iestāžu infrastruktūras uzlabošanai Ērgļu un Lubānas vidusskolās”.
2. Atļaut Evitai Zālei, [..], savienot Pašvaldības iepirkumu komisijas locekļa amatu ar Madonas novada pašvaldības Centrālās administrācijas juridiskās un personāla nodaļas vadītājas amatu, Madonas novada pašvaldības Administratīvo aktu strīdu komisijas locekles amatu, Darījumu ar lauksaimniecības zemi izvērtēšanas komisijas priekšsēdētājas vietnieces amatu, Madonas novada vēlēšanu komisijas priekšsēdētājas amatu, jo šo amatu savienošana nerada interešu konfliktu, nav pretrunā ar valsts amatpersonai saistošajām ētikas normām un nekaitē valsts amatpersonas tiešo pienākumu pildīšanai.
3. Uzdod Juridiskajai un personāla nodaļai veikt grozījumus Madonas novada pašvaldības valsts amatpersonu sarakstā Valsts ieņēmumu dienesta datu bāzē likumā “Par interešu konflikta novēršanu valsts amatpersonu darbībā”.
4. Lēmums stājas spēkā 12.07.2024.
5. Kontroli par lēmuma izpildi uzdot pašvaldības izpilddirektoram.

*Persona, kurai ar šo lēmumu sniegta atļauja savienot valsts amatpersonas amatu nevar paļauties uz to, ka šī atļauja vienmēr būs spēkā. Atbilstoši likuma “Par interešu konflikta novēršanu valsts amatpersonas darbībā”* *8.1 panta sestajai daļai un Administratīvā procesa likuma 68.panta pirmajai daļai, šis lēmums izdots ar atcelšanas atrunu. Personai savas kompetences ietvaros ir pienākums rakstiski informēt pašvaldības domes priekšsēdētāju, ja mainījušies tiesiskie vai faktiskie apstākļi, kas ir pamatā šī lēmuma izdošanai un varētu nepieļaut turpmāku amatu savienošanu.*

*Atbilstoši Likuma vispārīgajam regulējumam amatpersona pati ir atbildīga par interešu konflikta nepieļaušanu un valsts amatpersonas ētikas normu ievērošanu, tāpēc, neraugoties uz kompetentās institūcijas doto atļauju savienot amatus, amatpersonai ir pienākums jebkurā brīdī izvērtēt interešu konflikta iespējamību un rīcības atbilstību amatpersonas ētikas normām, ja, savienojot amatus, pastāv iespēja, ka amatpersona var nonākt interešu konflikta situācijā.*

*Zāle 26486811*

*Lēmums Nr. 394*

**2. Par Madonas novada pašvaldības 2023. gada publiskā pārskata apstiprināšanu**

*ZIŅO: Uģis Fjodorovs*

[1] Lai informētu sabiedrību par pašvaldības un tās institūciju darbības mērķiem un rezultātiem, kā arī par budžeta līdzekļu izlietošanu iepriekšējā gadā, pašvaldības katru gadu sagatavo gada publisko pārskatu. Ir sagatavots un iesniegts apstiprināšanai Madonas novada pašvaldības Publiskais pārskats par 2023. gadu.

[2] Saskaņā ar Pašvaldību likuma 74. panta pirmo daļu dome nodrošina pašvaldības gada publiskā pārskata sagatavošanu un pieejamību atbilstoši ārējo normatīvo aktu prasībām.

[3] Ministru kabineta 2010. gada 5. maija noteikumi Nr. 413 "Noteikumi par gada publiskajiem pārskatiem" (turpmāk – MK Noteikumi Nr. 413) nosaka gada publisko pārskatu saturu un kārtību, kādā pašvaldības sagatavo pārskatus.

[4] Saskaņā ar MK Noteikumu Nr. 413 3. punktu gada publiskā pārskatā nodrošina iestādes sasniegto rezultātu salīdzinājumu ar attiecīgās iestādes attīstības plānošanas dokumentos un politisko vadlīniju dokumentos noteiktajiem uzdevumiem un plānotajiem rezultātiem.

[5] Saskaņā ar MK Noteikumu Nr. 413 13. punktu gada publiskā pārskatā iekļaujamo informāciju sagatavo, pamatojoties uz mērāmiem, ticamiem (pārbaudītiem) un analizējamiem rādītājiem, iekļaujot tos tekstā un izmantojot, lai pamatotu apgalvojumus, kas raksturo padarītā darba apjomu, rezultātu, efektivitāti vai ietekmi.

[6] Likuma "Likums par budžetu un finanšu vadību" 14. panta trešā daļa uzliek par pienākumu pašvaldībām līdz pārskata gadam sekojošā gada 1. jūlijam sagatavot gada publiskos pārskatus un mēneša laikā pēc sagatavošanas publicē tos savā tīmekļvietnē. Pašvaldības gada publiskos pārskatus iesniedz Vides aizsardzības un reģionālās attīstības ministrijai publicēšanai tās tīmekļvietnē. Pašvaldības gada publiskajam pārskatam jābūt sabiedrībai pieejamam katrā attiecīgajā pašvaldībā. Ministru kabinets nosaka gada publiskā pārskata saturu un sagatavošanas kārtību.

[7] Saskaņā ar Pašvaldību likuma 10. panta pirmās daļas 2. punktu tikai domes kompetencē ir apstiprināt pašvaldības gada publisko pārskatu.

Pamatojoties uz Pašvaldību likuma 10. panta pirmās daļas 2. punktu, 74. pantu, Ministru kabineta 2010. gada 5. maija noteikumiem Nr. 413 "Noteikumi par gada publiskajiem pārskatiem", Likuma "Likums par budžetu un finanšu vadību" 14. panta trešo daļu, atklāti balsojot**: PAR – 13** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Gatis Teilis, Guntis Klikučs, Iveta Peilāne, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Apstiprināt Madonas novada pašvaldības 2023. gada publisko pārskatu (pielikumā).
2. Uzdot Madonas novada pašvaldības Lietvedības nodaļai iesniegt šo lēmumu un Madonas novada pašvaldības 2023. gada publisko pārskatu Viedās administrācijas un reģionālās attīstības ministrijai publicēšanai tās tīmekļvietnē līdz 2024. gada 31. jūlijam.
3. Uzdot Madonas novada Centrālās administrācijas Attīstības nodaļai publicēt Madonas novada pašvaldības 2023. gada publisko pārskatu Madonas novada pašvaldības tīmekļvietnē.

*Zāle 26486811*

*Lēmums Nr. 395*

*Sēdes darba process, ziņojumi, priekšlikumi/ierosinājumi, komentāri, diskusijas atspoguļoti sēdes audiovizuālajā ierakstā.*

Sēdi slēdz 9.07

Sēdes vadītājs A. Lungevičs

Sēdes protokolētāja D. Cipule